Vplyv kvality krmiva na zdravie mačiek
Kvalita krmiva je pre mačky rovnako dôležitá ako pre nás kvalita potravín. Ako správna strava ovplyvňuje zdravie mačky? Veľmi. Má vplyv na kvalitu jej:
- života,
- srsti,
- kostí a kĺbov,
- orgánov.
Kvalitné suroviny pomôžu vašej mačičke prežiť dlhší a kvalitnejší život. Preto dbajte na to, čo jej každý deň dávate do misky. Mačky sú veľmi prieberčivé a len tak im niečo nezachutí. Je to dané aj tým, že majú až 3 000 chuťových pohárikov. Pre porovnanie, pes ich má asi 1 700. Mačka tiež nikdy nemôže byť vegetarián. Od prírody je lovec a mäso je pre ňu nevyhnutne dôležité. Je na vás, či si na kŕmenie vyberiete granule alebo konzervy. Vždy ale dbajte na to, aby jej strava obsahovala všetky potrebné vitamíny a minerály.
Zásady kŕmenia
- Mačku kŕmte niekoľkokrát denne po malých porciách. Ideálne jej vždy nechajte v miske granule alebo mäso, aby si sama mohla vziať, keď má chuť.
- Veľký mýtus je, že mačka potrebuje mlieko. Naopak - môže po ňom mať dokonca zažívacie ťažkosti. Ponúknite jej skôr kvalitnú konzervu a čistú vodu na pitie.
- Používajte len krmivo z tých najkvalitnejších surovín.
- Mačky majú rady jedlo izbovej teploty. Studené mäso z chladničky príliš neocenia.
- Nedávajte jej jedlo, ktoré je pre ňu škodlivé. Napríklad čokoládu alebo cibuľu.
- Kŕmte ju s ohľadom na jej vek, rasu a fyzickú kondíciu.
- Buďte verní zloženiu a typu stravy. Nemeňte jedálniček príliš často.
- Nepoužívajte maškrty ako náhradu pravidelnej stravy.
Granule
Mačka je mäsožravec a v prírode uloví niekoľko myší denne. Samozrejme ju môžete kŕmiť iba granulami. Väčšiu radosť jej ale urobíte s konzervou z kvalitného mäsa. Štúdie dokonca preukázali, že mačky, ktoré majú v miske pravidelne "vlhkú stravu", sú viac zavodnené než mačky živiace sa len granulami a vodou. Granule môžete využívať ako doplnok mäsitej stravy.
| Výhody granúl | Nevýhody granúl |
|---|---|
| jednoduchá skladovateľnosť | horšia stráviteľnosť oproti mäsu |
| dlhšia trvanlivosť | nedostatočne zavodňujú |
| rýchla príprava | nie sú chuťovo tak atraktívne |
| energetická hodnota s vysokou koncentráciou živín pri relatívne malom objeme | |
| vyváženosť |
Ako vybrať správne granule
Na trhu je veľké množstvo značiek a príchutí. Ako vybrať tie správne? Predovšetkým sa vyhnite lacným značkám. Na prvý pohľad môžu vyzerať rovnako ako tie drahšie, ale rozdiel je veľký. Nekvalitné lacné granule môžu mať na svedomí rad ochorení, nadúvanie a alergie. Kvalitné granuly spoznáte podľa nasledujúcich ukazovateľov:
- Obsah mäsa: Čerstvé mäso musí byť v zložení na prvom mieste. Hneď na druhom mieste by malo nasledovať mäso sušené.
- Presná deklarácia: V zložení hľadajte čo najpresnejšie označenie surovín. Namiesto po hydine pátrajte po kurčati. Ak má sa výrobca čím pochváliť, urobí to.
- Konzervanty: Vyhnite sa granulám konzervovaným chemicky. Siahnite po tých, ktoré sú na čisto prírodnej báze.
- Farbivá: Pestrofarebné granule môžu byť pekné na pohľad. V tomto prípade však platí jednoduchý vzorec: Čím viac farieb, tým viac chémie.
- Obilniny: Aby výrobcovia udržali nízku cenu krmiva, nahrádzajú mäso obilninami. Preto radšej hľadajte tie bezobilné.
Skôr ako kúpite veľké vrece, radšej ich vyskúšajte na malej vzorke. Mačky sú ešte väčší gurmáni ako ostatní domáci miláčikovia a chutí im naozaj máločo.
Konzervy
Mäso v konzerve je pre mačky veľmi atraktívnou pochúťkou. Krásne vonia a skvele chutí. Pozor však na umelo dochucované mäsá. Rovnako ako pri granulách platí priama úmera - čím lacnejšia konzerva, tým nekvalitnejší obsah.
| Výhody konzerv | Nevýhody konzerv |
|---|---|
| voňajú | pozor na lacné konzervy, ktoré obsahujú množstvo soli a ničia chuťové bunky |
| chutia | |
| vlhká strava zavodňuje | |
| nahrádza ulovené mäso |
Doma varená strava
Vašej mačke môžete podávať aj domácu stravu. Pri varení ale musíte dodržiavať niekoľko zásad. Aké to sú?
- Jedlo pre mačku nikdy nesoľte a vynechajte všetky koreniny.
- Nepodávajte surové mäso. Surové mäso môže obsahovať najrôznejšie baktérie a parazity.
- Nekombinujte doma uvarené mäso s mäsom z konzervy ani s granulami. Každé sa trávi inak a zlá kombinácia môže spôsobiť zažívacie ťažkosti.
- Vynechajte mlieko, mačky ho nevedia stráviť.
Maškrty pre mačky
Mačky sú veľmi mlsné stvorenia. Dôležitá pre nich je chuť, ale aj vzhľad potravy. Pokiaľ chcete svoju mačičku potešiť, ponúknite jej kvalitnú maškrtu. Platia tu rovnaké pravidlá ako pre výber ostatného krmiva. Mäso na prvom mieste, málo alebo žiadne obilniny, bez farbív a chemických dochucovadiel. Niektoré veľmi nekvalitné maškrty obsahujú dokonca popol, ktorý môže vašej mačke ublížiť.
Medzi najznámejšie maškrty patria:
- taštičky s rôznymi druhmi mäsa,
- maškrty na čistenie zubov,
- sušené mäso.
Doplnky stravy
Kvalitné doplnky stravy môžu vašej mačke posilniť imunitu a vitalitu. Siahnite po nich, ak chcete zlepšiť kvalitu:
- kostí,
- srsti,
- kĺbov,
- pazúrikov,
- zraku,
- zažívania,
- orgánov.
Vitamíny a minerály sú tiež vhodné pre mačiatka, dospelé a staršie mačky. Krmivá aj potravinové doplnky kúpite u nás v e-shope. Alebo sa u nás zastavte a pre vašu mačku vyberieme spoločne to najlepšie.